15. Re na le kholofelo efe ka baka la botho bjo bogolo bja Modimo? 7 Re a thaba hore ebe ha re hloke ho utlwa bohloko pele, e le hore re ithute dintho tsa bohlokwa tse ka Lentsweng la Modimo. Re ka ithuta ho tswa mehlaleng e ka Bibeleng ya batho ba ileng ba tlola molao wa Modimo. Liproverbia 1:5 e re: “Motho ya bohlale o tla mamela mme a amohele tayo e eketsehileng.” Ka sebele re fumana tataiso ya bohlokwa e tswang ho Modimo ha re bala le ho nahanisisa ka mehlala ya sebele e ka Bibeleng. Ka mohlala, nahana ka bohloko boo Morena Davida a ileng a bo utlwa ka mora hore a tlole molao wa Jehova ka ho etsa bofebe le Bathesheba. (2 Sam. 12:7-14) Ha re ntse re bala le ho nahanisisa ka tlaleho ena, re ka nna ra ipotsa: ‘Ebe Morena Davida a ka be a ile a qoba masisapelo a tlisitsweng ke ho etsa bofebe le Bathesheba jwang? Haeba le nna ke ne ke le boemong boo, na ebe ke ne ke tla ba sebete sa ho qoba ketso eo? Ebe ke ne ke tla baleha jwalo ka Josefa, kapa ke ne ke tla inehela jwalo ka Davida?’ (Gen. 39:11-15) Ha re hlahlobisisa ditlamorao tsa sebe, re ka ba sebete mme ra ‘hloya se sebe.’